Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 110/2003. (X. 21.) FVM rendelethez
Paragraph Index: 494

b) elrendezése, ismétlés-, kezelés- és egyed/parcella mutatói legyenek összhangban egymással és a nemesítés folyamatában elfoglalt helyzet meghatározta kísérleti céllal. 1.6. Minden kísérletben kötelezõ elhelyezni a fafaj szerinti standard fajtát. Emellett — szükség szerint — szerepelni kell olyan összehasonlító fajtának vagy fajnak is, amelyhez a fajtát a nemesítõ hasonlítani kívánja, illetve amelynek segítségével a vizsgált fajta megkülönböztethetõségét meg lehet állapítani. Azoknál a fajoknál, ahol nincs standard fajta, az államilag elismert fajtát, ha ez sem áll rendelkezésre, valamely ismert származású (OECD szabályok szerint származásigazolt) szaporítóanyagot kell felhasználni a kísérlet kontrollkezeléseként. 1.7. A kísérletek öleljék fel a fajta alapfaja számára jelentõsnek ítélt termõhelytípus-csoportok minél szélesebb körét. A speciális termõhelyre szánt fajtáknál a kísérletek súlypontja az adott speciális körülményre essen. A fajtákat a részükre legfontosabb erdõgazdasági tájakban, az ott leggyakoribb termõhelytípusokon kell kipróbálni. A kísérleti területen részletes termõhelyfeltárást kell végezni. 1.8. A kísérleteket az 5. pont szerint nyilván kell tartani. Létesítésüket a kivitel évében be kell jelenteni a minõsítõ intézetnek.

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes